ટ્રાફિકના નિયમોનો સરજાહેર ભંગ કરનાર ચાલકો પ્રત્યે પોલીસે લાલ આંખ કરી છે. 20મી ઓક્ટોબરે અમદાવાદ પોલીસે રોન્ગ સાઈડમાં વાહન ચલાવતા કુલ 2600 ડ્રાઈવર્સનાં ચલાન કાપ્યાં હતાં. આ મામલે અમદાવાદ સિટી પોલીસે બીજા 319 ચાલકોને દંડ ફટકાર્યો છે. રોંગ સાઈડ વાહન હંકાવનાર શખ્સો પાસેથી પોલીસે કુલ 3.19 લાખનો દંડ વસૂલ્યો છે. ઉપરાંત 21 વાહનો જપ્ત કરવામાં આવ્યાં છે. વધુમાં ટ્રાફિક પોલીસે ચેતવણી આપી છે કે ટ્રાફિકના નિયમોને હળવાશમાં લેનારને અને નિયમ તોડવા પર ફટકારવામાં આવનાર 1000 રૂપિયાનો દંડ ભરવામાં નિષ્ફળ જાય તેવા બેદરકાર ડ્રાઈવર્સને જેલ જવાનો વારો આવશે.